text: Brændstofpriserne stiger - igen
  08 februar 2012 kl. 14.44
  Som om det ikke var dyrt nok i forvejen: Snart vil en liter benzin koste mere end 13 kr. Diesel følger lige efter.
  I dag hæver Statoil benzinprisen med 13 øre til 12,95 kr. på bemandede benzinstationer.
  Diesel stiger også.
  Traditionelt følger de øvrige selskaber efter.
  Der er flere årsager til de stigende brændstofpriser.
  - Der er tre årsager til den høje olie- og benzinpris i øjeblikket: Gode væksttal i USA, fornyet frygt for uro i Mellemøsten og den kraftige kulde i Europa. Det er alt sammen noget, der trækker prisen op, forklarer olieanalytiker i Danske Bank Arne Lohmann Rasmussen til tv2.dk.
  